Figyelem: A cikkben közölt szerviztippek a saját - több évtizedes - tapasztalatinkból 
származnak. Ha te úgy érzed, hogy neked ez nem menne, félsz tőle, hogy elrontod, nincs 
elég rutinod - és ami a legfontosabb - nincs olyan szintű műszaki affinitásod a 
szereléshez, hogy belevágj, akkor inkább bízd egy profi szakszervizre a beállítást, 
javítást, vagy a cserét. Mi így csináljuk, ahogy e cikkben leírtuk, nekünk ez működik. Ha 
neked más lesz a végeredmény, akkor vállald a tetteidért a felelősséget, mivel te cseszted 
el... 


Kedves ! 
Ha még itt vagy, akkor gratulálunk. Üdvözlünk a csináld magad mániások táborában. 


A cikk sorozatból megtudhatod, hogy egy adott szerelési műveletnek mi a legegyszerűbb, leggyorsabb, vagy 
leginkább hatékony megoldási módja. Ha lépésről-lépésre követed az utasításokat, akkor kicsi rá az esély, hogy 
hibázz. Tehát fontos a képek sorrendje, egyről a kettőre haladj. Mindig használj jó minőségű szerszámot és 
minőségi kenőanyagot, hogy ne árts az alkatrésznek és maximalizáld az élettartamát. Azoknál a műveleteknél, 
melyek sok vagy drága speciális célszerszámot igényelnek, többnyire ajánlunk valami sufnituning megoldást, 
mellyel kicsivel nagyobb odafigyeléssel, megspórolhatod egy drága célszerszám árát, de ezeket tényleg csak 
saját felelősségre vállad be. Sok rizsa és körítés nem lesz, csak tömören a lényeg, de annak minden szava és 
képe fontos! Az adott képhez tartozó szöveget mindig a kép FÖLÖTT találod! Csapjunk is a lecsóba... 


Hogyan válassz jó kerékpáros szerszámot: 


A szerszám választást — az eladásaink tapasztalataiból okulva- nagyon sokan félvállról veszik. A 
szerszám vásárlások egy jelentős része a vásárló szemszögéből a , szükséges rossz" kategória. Kell 
valami bizgerátor, amivel meg lehet mókolni azt a másik fütyfürüty cuccot ott a bicajon. Lássuk a 
legolcsóbbat... És ez gond. 


Ha a címben feltett kérdést egy mondatban akarnám megválaszolni, akkor azt mondanám, hogy 
vedd meg a legdrágábbat, a leginkább ergonomikust, lehetőleg japán vagy német gyártótól, majd 
használd örömmel és lelkesen életed végéig. Mivel egy életre letudtad ezt a problémát. Sajnos ezt 
az opciót és hozzáállást nem mindenki engedheti meg magának, ezért ebben a cikkben mi is 
árnyaljuk kicsit a képet. 


Alapvetően a jó kerékpáros szerszám- meg amúgy a szerszámok nagy többsége — a benne lévő 
alapanyagtól, a belefektetett munkától, na meg az idő- és energiaigényes hőkezeléstől lesz jó. A 
gond, hogy ezen dolgok egyike sem látszik kívülről, ahogy ránézel a szerszámra. .. De tényleg. Ez 
sokszor azért is gond, mert vannak olyan szerszámok, ahol formára szinte minden gyártónál 
ugyanazt kapod. Csak az egyik duplaannyiba kerül, mint a másik, a harmadik a triplájába, mint az 
első... Te nem érted hogy miért van ez, mikor ugyanúgy néznek ki. Aztán megveszed a 
legolcsóbbat, hiszen ugyanúgy néz ki mint a drágább, akkor meg minek költs többet. Nem igaz? 
NEM! Határozottan nem! 


A szerszámok kiválasztásánál a következő szempontokat kell mérlegelned: 
Felületkezelés és alapanyag: 


Vannak olyan szerszámok, melyek nincsenek nagy terhelésnek kitéve. Igazából az alakjuk 
speciális, de semmi extra kívánalomnak (erősségnek) nem kell megfelelniük. Ilyen pl. a kazettás 
lánckeréksorok leszedő szerszáma. Ilyet kell használni a CenterLock féktárcsákhoz is. A sors furcsa 
fintora, hogy az ezekhez nagyon hasonló menetes racsni leszedő szerszámnak viszont durván 


erősnek kell lennie, mert a racsni menetes rögzítése miatt brutális módon rá tud szorulni az agyra, 
néha csak a szerszámot a satuba befogva lehet róla letekerni a kereket. Ehhez kell egy bika 
szerszám. A legolcsóbb szerszámok leginkább minden extrát nélkülöző acélból készülnek, és hogy 
még olcsóbbak legyenek, felületkezelés sincs rajtuk, max. homokfújva vannak, hogy egyenletes 
legyen a felületük. Ilyet látsz a bal szélen. Ezek leginkább alkalmi használatra valók, ha nedvesség 
éri őket megrozsdásodnak. Még a levegő nedvességtartalmának hatására is. Se nem szépek, se nem 
jók, szódával elmennek, ha néha szükség van rájuk. Balról a második ugyanez az acél, festett 
verzióban, hogy kicsit jobban nézzen ki és ne rozsdásodjon meg a levegőn is... A festett szerszám 
általában nem egy jó kombináció, mivel többnyire fém feszül fémnek, a köztük lévő festék ezt nem 
szokta sokáig bírni. De legalább álltában nem rohad szét. Balról a harmadik jobb minőségű acél, 
barnított felületkezeléssel. Ezzel a szinttel már nem igazán szokott gond lenni, sem a korrózió, sem 
az alapanyag gyengesége szempontjából. A sorban az utolsó a non-plus-ultra: A Shimano 
szerszámacél keménységűre hőkezelt szerszámai, melyek olyan kemények, hogy esztergával már 
nem munkálhatóak, leginkább csak a köszörű viszi őket. Egy ilyet megveszel, és az életben nem 
lesz soha semmi baja. 


2888 


Nagyobb terhelésnek kitett szerszámoknál, mint pl. a monoblokk kihajtók, már jelentősen nagyobb 
szerepet kap az alapanyag. Szerencsére festéssel itt már senki nem csúfoskodik, de a 4 szint itt is 
megvan. Balra a legegyszerűbb, natúr acél, majd egy barnított acél U-Pover, melyet egy jobb 
minőségű acélból készült, homokfújt, majd krómozott felületkezelésen átesett SuperB követ. Ez a 
harmadik már egy nagyon jó opció, még nem túl drága, de már nagyon erős és a krómozásnak hála 
még kulturáltan is néz ki. Nem hiába slágertermék. A sort itt is az agyonhőkezelt Shimano zárja, az 
a legerősebb. A képen látható szerszám közel 20 éves... Eredetileg kisebb lyuk volt a közepén, 
majd amikor bejöttek a nagyobb tengelyátmérős Octalink-es és ISIS-es monoblokkok, akkor 
elvittem az ismerős esztergályoshoz, hogy szúrja már ki esztergakéssel a közepét, hogy nagyobb 
tengely átmérővel is lehessen használni. Hát persze... Visított az esztergakés mint a rosseb amikor 
hozzáért és vadul füstölni is kezdett, de nem vitte... A vége az lett, hogy ki kellett köszörülni a 


belső részét, mert más módon nem volt megmunkálható. Az esztergályosom meg szidott, mint a 
bokrot, hogy ide ne hozzak neki többé ilyen cuccot, mert több munkaidőt kellett belerakni ebbe a 
cuccba, mint amennyit az egész ér, vagy amennyit elkérhet érte. Valószínűleg még az unokám is 
fogja használni ezt a szerszámot. 


A kónuszkulcsok között is elérhető minden minőségi szint. Fent a legolcsóbb, lemezből préselt, 
majd festett kónuszkulcs, tényleg csak alkalmi használatra. Alatta a BikeHand már egyel jobb 
acélból van és krómozott is, ez közepes mennyiségű otthoni szerelést bír. Alatta az IceToolz az 
előzőnek a hőkezelt verziója, kicsit nagyobb erősséggel. A barnított (feketített) SuperB már igen jó 
acélból van keményre hőkezelve, viszont egy rendes markolat már nem fért az árba. Az csak a 
legdrágább Tacx-hoz jár, mely erős acél, jól hőkezelve és któmozva és még a markolata is 
alkalmassá teszi nagy erő kifejtésére. 


Wir IceTooíz" am d 


Szerszámhossz és alapanyag: 


A karos szerszámoknál, mint pl a gumileszedők, kulcsfontosságú azok hossza. Minél hosszabb a 
szerszám, annál nagyobb az erőkarja, így annál könnyebb vele dolgozni. Csak ne kelljen cipelni. . . 
Éppen ebből a megfontolásból vannak extra rövid karos, nagyon könnyű leszedők, melyeket 
célszerű vészhelyzetre vagy versenyszituációkra tartogatni. A középhosszú karos műanyag 
leszedők a leginkább elterjedtek, ezek jó kompromisszumok a hordozhatóság és az erősség, vagy a 
könnyed gumileszedés határmezsgyéjén. Ezekből is célszerűbb márkás, szálerősített verziót venni, 
mert a legolcsóbbal túlzottan hajlékony, vagy éppen nagyon törős műanyagból készülnek. A 
legdurvább ipari leszedők természetesen acélból készülnek és bármit nagyon könnyen le lehet 
velük szedni, viszont méretük és súlyuk miatt nem célszerű őket magunkkal cipelni. Otthoni 


felhasználási területének a legjobbja. 


A szerszám hosszának kérdése a nagyobb erőkart igénylő műveleteknél, mint pl. a pedál-levétel és 
-betekerés, fokozottan jelentkezik. A felső BikeHand egy jó kompromisszum általános szereléshez. 
Elég hosszú a kellő erőhöz, de nem túl hosszú, így nem lassítja / akadályozza a túlzottan a munkát. 
Kényelmes markolata kellő felfekvést nyújt a tenyérnek. De persze minden szervizes belefut néha 
olyan szituációba, amit csak a Lezyne szerszám hosszúságával vetekedő cuccal lehet megoldani. 
Van az összerohadásnak az a szintje, ahol már csak az ekkora méret segít. 


Markolat forma és alapanyag: 


Fentről lefelé haladva: Piros , alibi markolat" egy lemez szerszámon. A legolcsóbb megoldások 
egyike. Annyit is ér. Kevésbé vágja a lemez széle a kezedet, de komoly erőt nem tudsz vele 
kifejteni. Gyakran annyira szar anyagból van, hogy pár használat után leszakad a szerszámról, főleg 
ha nem volt eléggé sorjátlanítva a préselt lemez, mielőtt felrakták rá. Lentebb a fekete-piros 
BikeHand, már kellemesen használható nagy vastagságú nyéllel, ami így jó támaszt nyújt a 
tenyérnek. A gyanúsan olcsó, de vastag gumírozott markolatú szerszámokkal néha vigyázni kell, 
mert némely gyártó azon spórol, hogy annyira egyszerű műanyag-gumi alapanyagot használ, ami 


ha olajos vagy zsíros lesz, azt már nem bírja és felpuhul tőle... A BikeHand szerencsére nem ilyen. 
Következő szint lefelé a SuperB még szélesebb, még kényelmesebb markolata, ami hosszabb távon 
is bírja az agresszívebb kenőanyagokat vagy éppen ezek tisztítószerét is. Bordázottsága zsíros 
kézzel is stabil fogást biztosít. Legalul egy extra széles fa markolatú Spyral szerszámot láthatsz. A 
kezelt fa markolat bizony még mindig ott van a toppon. Elképesztően kényelmes megfogni, 
hatalmas erőt lehet vele kifejteni, zsírosan sem csúszik és garantáltan ellenáll minden vegyi 
anyagnak. Tisztítani is ezt a legkönnyebb. 


Szerszámok célfeladatra: 


Szerszám vásárláskor azt is célszerű eldönteni, hogy milyen célfeladatra és milyen használati 
gyakoriságra keresel szerszámot. A bal alsó Zoggie hajtóműlehúzó csak négyszög tengelyekkel 
kompatibilis, semmi felületkezelés, ellenben a legolcsóbb. Ha alig néhány alkalomra kell szerszám, 
akkor ez is egy opció. Jobbra tőle egy Isis és Octalink tengelyekkel is kompatibilis Spyral — SuperB 
hajtókarlehúzót láthatsz. A legjobb multifunkciós kis szerszám, mivel mindenfajta tengelyvéggel 
kompatibilis, rendesen felületkezelt, ráadásul még pici is, így akár magaddal is viheted egy 
hosszabb túrára. A felső, karos IceToolz az igazi otthoni mindenes. Ez még több tengellyel és 
tengelycsavarral kompatibilis, egy szerszámmal megoldható bármilyen, nem integrált tengelyes 
hajtómű levétele és még csak más fogó sem kell hozzá, mert az ergonómikus nyél is a tartozéka. 
Ezt magaddal cipelni nem célszerű, de otthonra legjobb választás és baromira kényelmes a 
használata. 


Imbuszkulcs kombinációk: 


A kerékpár szerelés leggyakoribb szerszáma az imbuszkulcs és ezek kombinációi. Igazából van, aki 
a különálló imbuszkulcsokra esküszik, de szerintünk a kombókkal gyorsabb szerelni. Innentől már 
igazából egyéni preferencia kérdése, hogy kinek mi jön be. A 4-5-6-is imbuszt tartalmazó, 3 ágú 
SuperB atom stabil, nagyon jó használni, de néhol nehéz vele hozzáférni a dolgokhoz. A 4 fejű 4-5- 
6-8-as imbuszt tartalmazó kék nyelű IceToolz is jól használható, főleg a nagyobb csavarok erősebb 
meghúzására, mivel ennek a leghosszabb az erőkarja. Kis helyekhez is jól hozzá lehet vele férni. A 
közepes méretű marokszerszám talán az egyik legpraktikusabb imbusz szerszám. Sok helyre oda 
lehet vele férni, jól forgatható, ha kinyitod mindkét végét, akkor az erőkarja is elég hosszú, és a 
legtöbb csavartípust lefedi, amit a bicón láthatsz. Van aki nem szereti, hogy állandóan ki-be kell 
hajtogatni, de szerintünk ez még mindig gyorsabb, mint odamenni a falhoz, visszarakni az 5-öst, 
levenni a 4-est, visszamenni. Majd újra mindezt, ha 6-os kell. A marokszerszám kétségkívül a 
leggyorsabb az összes közül. Mindenféle hosszban és csavar leosztásban találhatsz számodra 
megfelelőt. A hiper-sokfunkciós, túl széles és túl rövid verzióktól óva intenénk, ezek kevésbé jól 
használhatók. 


Integrált középrészek szerszámai: 


Itt azt kell eldöntened, hogy olyan szerszámot szeretnél, amit alkalomadtán magaddal is vihetsz 
mondjuk egy több hetes túrára, vagy otthonra kell valami? A vékony Ice a túrázós verzió, otthonra 
inkább a nagyobb, szélesebb felfekvést nyújtó bal szélsőt ajánlanánk. Ha fontos számodra az 
esztétikum is, akkor nagy karos Tacx a legjobb választás, mivel ennek műanyag betétes feje van, 
így garantáltan úgy tudod beszerelni a szép és dc$ága monoblokkodat, hogy annak felületén semmi 
nyoma nem lesz a szerszámnak. A többi behajtóról sajnos ez nem feltétlenül mondható el. 
Természetes, hogy itt is a legdrágább a legjobb. 


Karral vagy kar nélkül? 


Ha böngészed a kínálatunkat, akkor láthatod, hogy azonos célterületre találhatsz karos és kar 
nélküli szerszámot is. A kar nélküli szerszámok arra jók, hogy pl. egy hosszú túrán magaddal vidd 
őket. Kicsik, könnyűek és ha viszel hozzájuk 1 db állítható kulcsot, akkor használhatod 1 kulccsal 
az összeset. A gyárilag karos verziók arra valók, hogy otthon leakaszd őket és ne kelljen minden 
szerszámváltáskor még a kar (az állítható kulcs) le- és átszerelésével bíbelődni, hanem egyből 
használni tudd. Nyilván ezeket a nagy karos cuccokat nem cipelgetjük magunkkal. 


Nem kerékpár specifikus szerszámok 


Közepes méretű, állítható kulcsnak kell lenned otthon, ez nem vitás. Főleg, ha kar nélküli 
szerszámokat szereztél be. Azokhoz nélkülözhetetlen lesz. A patikában kapható injekciós fecskendő 
is gyakori vendég lesz nálad, teló olajozás, tárcsafék légtelenítés, defektgátló töltés. .. mindhez jól 
jöhet. Ha nincs fecskendőd, akkor legalább valami csőrös kupakot szerezz be, amit rácsavarhatsz 
bármilyen fél literes PET flakonra. Az is hasznos ha vannak hozzá különböző átmérőjű átlátszó 
csövek. 

A matkolatlevétel és -felrakás ideális eszköze az egyszer használatos orvosi fecskendő és a 
vastagabb tű. Patikában mindkettő kapható. A zsírtalanítást féktisztítóval és némi rongy 
közbeiktatásával tudod megoldani. 


Idióta szerszámok: 


Vannak olyan szerszámok, melyek kifejezetten egy célfeladatra valók és semmi másra nem 
használhatóak. A régi, hagyományos középcsapágyak szerelő szerszámai pont ilyenek. Idióta 
körmös kulcsok és totál gáz alakú csészekulcsok kellenek hozzá. A súlyos benne, hogy ezek a 
szerszámok többe kerülnek, mint maga a középrész... Ha ilyen középcsapágyad van, valahogy 
műtsd ki a vázból minél kevesebb szerszám vásárlással, majd kukázd és vegyél bele egy rendes 
monoblokkot -- hozzá egy rendes behajtót. 


CHROME — VANADIUGA 


Nem éri meg szerszámok: 


Vannak egyszerűen olyan szerszámok, amit nem igazán éri meg megvenni. Ilyen pl. a 
kormánycsapágy kontraanya kulcs. Két normális minőségű kormánycsapágy kulcs — ami nem 
b.ssza szét a záróanyákat — olyan drága, hogy vehetsz belőle 6 szett !!! kormánycsapágyat. . .. 
Ennek mi értelme van? Semmi. Térj át az Ahead-es rendszerre és egy db 50 Ft-os 5-ös imbusz 
kulccsal meg fogsz tudni oldani mindent. .. Ha menetes nyakú telód van, az már nagyobb szívás, de 
mi ebben az esetben is az Ahead-os rendszerre való áttérést javasoljuk, legkésőbb akkor, ha a telód 
úgyis tönkrement. (Ami ha menetes — ergó gagyi - akkor viszonylag hamar be fog következni. ) 


Az alap, avagy a kályha, amihez mindig visszatérhetsz: 


Semmilyen háztartás nem tud meglenni egy bazi nagy, állítható kulcs nélkül. A csavarozáson felül 
ezer dologra használható, lehet kalapács, feszítővas, villáskulcs toldat, önvédelmi eszköz betörők 
ellen, vagy egy ujjas kifordított bundakesztyű. .. :-) A SATU, azaz a kályha, amihez mindig 
hazatérhetsz. Igazából el lehet lenni satu nélkül, de ha van egy piszok nagy satud, akkor garantáltan 
minden nap használni fogod annyira megkönnyíti és gyorsítja a munkavégzést. Ha jót akarsz, akkor 
vedd meg a legnagyobbat, amit csak elérsz. A satu a világ egyik legf.szább találmánya. 


Kormánycsapágy-behúzó és -kiütő szerszámok: 


Itt is kicsit rezeg a léc, hogy megéri-e ebbe fektetned. Ezek mindegyike bazi nagy dög. Ezért 
nehezek, így sokba is kerülnek. Ha ti amolyan bicajos család vagytok és te tartod karban az egész 
család gépállományát, akkor indokolt lehet egy ilyen beszerzése, viszont ha csak a saját egy-szem 
gépedet mókolod, akkor kis kézügyességgel, mind a kiütés, mind a berakás megoldható egyéb 
alternatív módszerekkel. Mint pl. a fa deszkán keresztüli beütés vagy a régi alu kormánycsővel való 
kiütés. Mivel egyre inkább terjednek az integrált és félintegrált kormánycsapágy megoldások, ezért 
erre a szerszámra is egyre kevesebbszer lesz szükség. 


Középcsapágy be- és kihúzó szerszámok. 


Ezekbe érdemes befektetned. Az integált középrészek terjedésével ezekre egyre nagyobb szükség 
lesz. Persze lehet használni OBI-ból vett hosszú menetes szárat és alátéteteket is a 
csapágybehúzásra, de a végeredmény nem biztos, hogy ugyanolyan perfekt lesz, mint egy dedikált 
csapágybehúzóval. Ez utóbbiból kisebb, vékonyabb tengelyű típusok az ipari csapágyas agyak 
csapágyainak behúzásra is használhatók. 


Bowdenszabászat: 


A bowdenvágón ne spórolj. Egy jól hőkezelt darab akár 20 évig is bírja. Nekem van egy öreg 
Jagwire-em, ami már 20--os, de még pont ugyanolyan jól vág, mint új korában. A hőkezeletlen 
lemezből hajlítgatott két grammos fostalicskák semmit sem érnek. Kerüld őket. A bowdenházvégek 
síkba csiszolására nincs jobb szerszám, mint egy Dremmel. Ezt egyébként még úgy 958-féle 
dologra tudod majd otthon használni a háztartási javítások során. 


Láncbontók: 


Na ebből aztán tényleg ne vegyél szart és olcsót, mert több kárt fogsz vele okozni, mint hasznot. 
Egy drága láncot irtó könnyű gajra vágni egy béna bontóval. Eleve NE vegyél meg olyan 
láncbontót, ami nem tudja azt a funkciót, hogy az alsó oldali kontra csavarral egyenletesen 
megtámassza a láncot, míg a másik oldal felől nyomod ki a tüskét. Már a kisebb láncbontók között 
is vannak ilyen alulról megtámasztós verziók. Otthonra meg eleve csak bazi nagyot vegyél, ami 
kezeli mind a Single Speed és 6-7-8-9-10-11-es láncokat is. Ezek jól hőkezelt király szerszámok. 


Légtelenítő szettek: 


Ha igazán profi akarsz lenni, akkor beszerzel egyet az ásványi fékfolyadékos fékekhez és még 
egyet a szintetikus DOT-osokhoz. Ezzel időt spórolhatsz, mivel nem kell a DOT-os és az ásványi 
rendszerek között mosogatnod légtelenítő szettet, valamint nagyobb biztonságban leszel az ügyben 
is, hogy nehogy véletlenül rossz fékfolyadékot tölts a rendszerbe, amit ezzel simán gallyra 
vághatsz. A nagyobb szettek sokkal több részegységet tartalmaznak és a kompatibilitási szintjük is 
jelentősen magasabb, mint az egyszerű szetteknél. Ezen sem érdemes spórolni, ezek is olyan 
szerszámok, melyek soha nem mennek tönkre. Jó esetben. 

Egy profi Shimano szett az ásványikhoz. . . 

FOR SINGLE USE 


És egy másik profi Avid, a DOT-osokhoz. 


Villanyak-vágás: 


Na ez az a dolog, amit minden szakszerszám nélkül is meg lehet csinálni egy egyszerű fém 
fűrésszel. Viszont egy jó villanyak-vágó sablon és egy profi csillaganya a beütő kb. tizedére(!!!) 
csökkenti az ezzel eltöltendő időt, ráadásul a végeredmény is sokkal szebb lesz. 


Telószerelés szerszámai: 


A telók szereléséhez rohadt sok szerszámra lesz szükséged. Villáskulcsok, csőkulcsok minden 
méretből, zsírzó, olajozó, olaj felfogó edények és persze zsírtalanító cuccok. Egy állvány vagy egy 
satu sem árt, ami stabilan tartja a villát. Ez már tényleg az a szint, aminek csak akkor állj neki, ha 


komoly műszaki affinitásod van, a szükséges szerszámok is maradéktalanul a rendelkezésedre 
állnak, képben is vagy és mindezt ne a parkettás nappali közepén akard elkövetni, mert tutira 
kitagad az asszony, még akkor is, ha éppen az ő telóját bütykölöd. . . 


Szerszámpornó, avagy a dizájnszerszámok: 


K rva drágák, de VAN értelmük. Ezek a cuccok általában elképesztően jó minőségűek, nagyon 
ergonómikusak és élvezet velük a munka, mert annyira jól használhatóak. Jó rájuk nézni, mert 
gyönyörűek. Egyszerűen ezekkel mindig jó nekiállni a szerelésnek és a végeredmény sem a gagyi 
szerszám hibájából szétcseszett alkatrész lesz. A másik értelmük, hogy egy szerelést kedvelő, 
műszaki affinitású férfi ember számára az egyik legnagyobb öröm (lenne), ha a szüli-, vagy 
névnapjára, esetleg karácsonyra a nője meglepné valami elképesztően profi szerszámmal. Tudom: 
ez a tök fölösleges tanács volt az ajándékvásárló csajoknak, mert nincs nő a földön, aki egy ilyen 
szerszámokról szóló cikket magától végigolvasna. .. csak max az én párom, de ő is csak 

, kényszerből" mivel ő lektorálja e cikket (is)... Na mindegy. Ne búslakodjatok. Majd ha esetleg 
karira valami jó szerszámot kapok a nőmtől, akkor beszámolok nektek róla. . . :-) 


Persze ép ésszel belegondolva konkrétan semmi értelme nincs, hogy Lezyne láncos kulcs 
láncszemeibe egyesével bele van nyomva, hogy Lezyne (és erre a célra külön láncot gyártat a 
Lezyne...), de akkor is rohadt jól mutat. És valószínűleg attól sem lesz jobb a láncos kulcs, hogy 
szép imbusz csavarok rögzítik a láncot a kulcshoz és a lézerrel a fa markolatba beleégetett logó sem 
fogja növeli a munka hatékonyságát. Az olajban úszó telópumpa mutatóról már ne is beszéljünk. . . 
(aminek állítólag az az értelme, hogy nem remeg, amikor nagy nyomással pumpálod pl. a 
rugóstagot...) Vagy a tökéletesen polírozott, 100 906-ban szimmetrikus, végbélkúp-szerű markolat. 
Ezek nélkül mind lehet élni, de ne mondd, hogy te visszahajítanál egy ilyen ajándékot, ami ilyen 
szintig van kidolgozva... 


Olajozás: 


A karbantartási munkák folyamán mindenképpen fogsz zsírozni és olajozni is. A kenőanyag- 
típusok és azok részletes ismertetése egy külön cikk témája lesz majd később. Most legyen elég 
annyi, hogy ha olajozni kell, akkor ha lehet, használj gyárilag csőrös kiöntőt. Ez a leginkább pontos 
és gazdaságos megoldás. Egy-két helyen van értelme a csőrös spray formátumnak is (pl. kazetta és 
agytest közötti tömítés, olajozás dzsuvás verseny után úgy, hogy közben nem szeded le a 
lánckeréksort). Vagy pl az acél váz belső részeinek olajozása korrózió gátló célzattal. Szinte 
minden egyéb esetben a vékony csőrű csöpögtetős flakon lesz a befutó. 


EBarrzetire 


MTB OIL 
Kettenöl 


graphitiert 


Zsírozás: 


Persze lehet flakonból is meg kis tégelyből csavarhúzóval kenegetve, de ha jót akarsz magadnak, 
akkor ne bénázz: vegyél egy zsírzópisztolyt. Elképesztően nagy királyság. Ötször gyorsabban , 
precízebben fogod tudni adagolni a zsírt, pont oda és pont annyit, ahova kell, ráadásul totál 
hozzáférhetetlen helyekre is. Ráadásul ha rendszerben gondolkozol és Motorex zsírzópisztolyt 
veszel Motorex zsírral, akkor ennyire zseniálisan egyszerű lesz a kiürült zsírzópisztoly utántöltése: 


Bal kép: kiürült a pisztoly, hiába nyomod, nem jön belőle. 
Középső kép: tekerd le a tartályt róla és zsíros bödön tetejét is. 


Jobb szélső kép: nyomd a tartályt rá a nagy tégelyben lévő fehér zsír leszorító lemezre és a közepén 
lévő lyukon a nyomás telenyomja neked a tégelyedet koppanásig friss zsírral, totál buborék 
mentesen, és MINDEZT kb. 3 MÁSODPERC ALATT!!!. Úgy, hogy közben te egyáltalán nem 
leszel zsíros. Zseniálisan kitalált és ultragyors rendszer. 


Na jól van: most már menjetek és vegyetek magatoknak valami jó kis szerszámot és az 
asszony előtt fogjátok rá a Nesguik nyuszira... 


Ide kattintva tudsz szerszámot beszerezni! 


Ide kattintva bármikor elolvashatod e cikket a weboldalunkon, még ennél is jobb minőségben. 


Örülünk ha segíthettünk! 
Körhátszelet! 


Ardó Tamás 
BikePro WebShop 


Ha mégsem szeretnél ilyen cikkeket olvasni, akkor itt tudsz leiratkozni. 


